turjo4nis/wikipedia-bn-dump-20250701 huggingface dataset:
টেলিপোর্টেশন

টেলিপোর্টেশন বা টেলিট্রান্সপোর্টেশন হল পদার্থ বা শক্তিকে এক বিন্দু থেকে অন্য বিন্দুতে তত্ত্বীয় স্থানান্তরের প্রক্রিয়াকে বুঝায়। এই নতুন শব্দটি হল একটি পিন্ডারিশব্দ যা গ্রিক "Τηλε-" ("দূরে") থেকে উদ্ভূত। এটি বিজ্ঞান কল্পকাহিনী সাহিত্য, চলচ্চিত্র, এবং টেলিভিশনের একটি সাধারণ বিষয়।

ব্যুৎপত্তি 
পদার্থ বস্তুর এক স্থান থেকে অন্য স্থানে শারীরিকভাবে তাদের মধ্যে দূরত্ব অতিক্রম ছাড়া প্রকল্পিত গতিবিধি বর্ণনা করতে টেলিপোর্ট শব্দটি ব্যবহার করা হয় এবং একে ১৮৭৮ সালের প্রারম্ভিক দিকে নথিভুক্ত করা হয়েছে।

তথ্যসূত্র

আরও পড়ুন

Lawrence M. Krauss (1995), The Physics of Star Trek,  Basic Books, 
Eric W. Davis (2004), Teleportation Physics Study, Air Force Research Laboratory AFRL-PR-ED-TR-2003-0034
 
 Will Human Teleportation Ever Be Possible?
  Human teleportation is far more impractical than we thought 

টেলিপোর্টেশন
কল্পসাহিত্যে পদার্থবিজ্ঞান
কল্পসাহিত্যে অতিমানবীয় বৈশিষ্ট্য বা সামর্থ্য
বিজ্ঞান কল্পকাহিনী থিম
আলো থেকে দ্রুত ভ্রমণ
আলো থেকে দ্রুত যোগাযোগ
খমক (বাদ্যযন্ত্র)

খমক একতারার মতো প্রায় কাছাকাছি একতার বিশিষ্ট একটি বাদ্যযন্ত্র, যা মূলত ভারত এবং বাংলাদেশে অধিক জনপ্রিয়। যা ভারতের বঙ্গ, ওড়িশা, উত্তর-পূর্ব ভারত এবং বাংলাদেশে লোকসংগীতে ব্যাপক প্রচলিত, বিশেষ করে বাউল গানে। এটা একটি তারের একমাথা বিশিষ্ট একটি বাদ্যযন্ত্র যা বাজানোর সময় নাড়াতে হয়। এটা থেকে একতারার পার্থক্য এটাই যে এটার মাথার দিকে একতারার মতো বাঁশের ব্যবহার নেই। এই বাঁশের সাথে একতারার তার বাঁধা থাকে কিন্তু খমকে এটাই অনুপস্থিত। এটাতে তার অন্য হাতে ধরা থাকে এবং বিপরীত হাতে বাদক বাজাতে থাকে।

বৈশিষ্ট্য এবং ব্যবহার 
খমক প্রধানত মূল তিন অংশে বিভক্ত।  এটির বাটি বা গোল অংশ যা প্রায়ই কাঠ দিয়ে তৈরি করা হয় এবং অন্য প্রান্তের তার দ্বারা সংযুক্ত করা হয়, ছোট টুকরাটিও সাধারণত কাঠ দিয়ে তৈরি হয়। গোল অংশটি হাতের পিছনে কুনইয়ের নিচে চেপে রাখতে হয় এবং অন্য অপর প্রান্তের ছোট টুকরাটি ঐ একই হাত দিয়ে টেনে রাখতে হয়। অতঃপর, সঠিক সুর তোলার জন্য অন্য হাতে তারটি প্রয়োজনীয় টান বজায় রেখে নাড়াতে হয়। এটা মূলত প্রধানত বাউল গান (ফোক) এ ব্যবহৃত হয়। এটা বাংলাদেশ ও পূর্ব ভারতের সবচেয়ে প্রাচীন তারের যন্ত্রগুলোর মধ্য অন্যতম।

তথ্যসূত্র

বহিঃসংযোগ 

ভারতীয় বাদ্যযন্ত্র
বাংলাদেশী বাদ্যযন্ত্র
বাংলা সঙ্গীত
ডুগি (ড্রাম)

ডুগি এক ধরনের ভারতীয় বাদ্যযন্ত্র যা, কেটলির আকৃতির মতো। এটি আঙ্গুল ও হাতের তালু দিয়ে বাজাতে হয়। এটি বাংলাদেশি বাউল সম্প্রদায়রা তাদের বাউল গানে ব্যবহার করে। এটি ভারতের বাউলরা যেমন উত্তর প্রদেশে ডুগি আবার পাঞ্জাবে ডুক্কার বলে পরিচিত যা ফোক গানের মূল বাদ্যযন্ত্রের একটি।

সানাইয়ের বাদ্যযন্ত্রের মধ্য, একজন ডুগি বাদক মূল তাল ঠিক করে , কিন্তু বর্তমান সময়ে, একজন তবলা বাদক এই কাজটি করে থাকে।  ডুগি অনেকটা তবলার মতোই, কিন্তু আকৃতিতে ছোট।

তথ্যসূত্র

বহিঃসংযোগ 
 Video - Bismillah shehnai ensemble. Percussionist on the right side is playing duggi
ভিডিও

ভারতীয় বাদ্যযন্ত্র
বাংলাদেশী বাদ্যযন্ত্র
পবন নেগি

পবন নেগি (; জন্ম: ৬ জানুয়ারি, ১৯৯৩) দিল্লিতে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য তিনি। দলে তিনি মূলতঃ স্লো লেফট-আর্ম অর্থোডক্স বোলার।

খেলোয়াড়ী জীবন 
প্রথম-শ্রেণীর রঞ্জি ট্রফি প্রতিযোগিতাসহ লিস্ট এ ও টুয়েন্টি২০ খেলায় দিল্লির পক্ষে খেলছেন। ইন্ডিয়ান প্রিমিয়ার লিগের ২০১২ ও ২০১৩ আসরে দিল্লি ডেয়ারডেভিলস এবং ২০১৪ ও ২০১৫ আসরে চেন্নাই সুপার কিংসের পক্ষে খেলেন।

২০১৬ সালের আইপিএল নিলামে দিল্লি ডেয়ারডেভিলস তার বিনিময় মূল্য ৮.৫০ কোটি রূপি ধার্য্য করে যা যুবরাজ সিংয়ের চেয়েও বেশি। এরফলে তাকে নিলামের সবচেয়ে দামী বিক্রিত তারকায় পরিণত করে।

ব্যক্তিগত জীবন 
উত্তরাখণ্ডের আলমোরা এলাকায় তার জন্ম। বর্তমানে তার পরিবার নয়াদিল্লীর সাদিকনগরে বসবাস করছে। দিল্লি পাবলিক স্কুলে পড়াশোনা করেছেন তিনি।

তথ্যসূত্র

আরও দেখুন 
 আশীষ নেহরা
 ভারত জাতীয় ক্রিকেট দল
 ২০১৬ আইসিসি বিশ্ব টুয়েন্টি২০

ভারতীয় ক্রিকেটার
১৯৯৩-এ জন্ম
জীবিত ব্যক্তি
দিল্লির ক্রিকেটার
দিল্লি থেকে আগত ক্রিকেটার
দিল্লি ক্যাপিটালসের ক্রিকেটার
চেন্নাই সুপার কিংসের ক্রিকেটার
লিজেন্ডস অব রূপগঞ্জের ক্রিকেটার
ভারতের টুয়েন্টি২০ আন্তর্জাতিক ক্রিকেটার
ইন্ডিয়া গ্রিনের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
কলকাতা নাইট রাইডার্সের ক্রিকেটার
অ্যাটর্নি জেনারেল

সারা বিশ্বে অ্যাটর্নি জেনারেল পদের কাজ হচ্ছে সেই দেশের সরকারের রাজনৈতিক এবং প্রশাসনিক সিদ্ধান্ত সমূহ বাস্তবায়ন করা।

বাংলাদেশের সংবিধান মোতাবেক অ্যাটর্নি জেনারেল সাংবিধানিক পদ নয়। এটি একটি সংবিধিবদ্ধ পদ। সাংবিধানিক পদ হচ্ছে সে সকল পদ, যেগুলোর মেয়াদ সংবিধান দ্বারা সংরক্ষিত, সংবিধান দ্বারা রক্ষিত। বাংলাদেশের সংবিধান অনুযায়ী অ্যাটর্নি জেনারেলের মেয়াদ নির্দিষ্ট করা নেই। বাংলাদেশের সংবিধানের ৬৪(১) অনুচ্ছেদ অনুসারে রাষ্ট্রপতি কর্তৃক সুপ্রীম কোর্টের বিচারক হওয়ার যোগ্যতাসম্পন্ন কোন ব্যক্তি এটর্নি জেনারেল হিসেবে নিযুক্ত হন। সংবিধানের ১০৬ অনুচ্ছেদ অনুসারে এটর্নি জেনারেল রাষ্ট্রপতি কর্তৃক উত্থাপিত যেকোনো রেফারেন্সের ক্ষেত্রে তাঁর নিজস্ব মত প্রকাশ করার জন্য ক্ষমতাপ্রাপ্ত। অনুচ্ছেদ ৬৪(৪) অনুসারে রাষ্ট্রপতির সন্তোষানুযায়ী সময়সীমা পর্যন্ত অ্যাটর্নি জেনারেল স্বীয় পদে বহাল থাকবেন এবং রাষ্ট্রপতি কর্তৃক নির্ধারিত পারিশ্রমিক লাভ করবেন। কিছু কিছু আইন বিশেষজ্ঞের মতে অ্যাটর্নি জেনারেল পদটা হচ্ছে একটি রাজনৈতিক পদ।

অ্যাটর্নি জেনারেল সরকারকে সংবিধান, সাধারণ আইন, আন্তর্জাতিক চুক্তি এবং অন্যান্য গুরুত্বপূর্ণ বিষয়ে আইনগত পরামর্শ দেন। সরকারের পক্ষে আদালতে উপস্থিত থাকেন। বলা যায় অ্যাটর্নি জেনারেল হলো সরকারের আইনগত পরামর্শক।

আরও দেখুন 

 বাংলাদেশের সংবিধান
 বাংলাদেশের অ্যাটর্নি জেনারেল
 আবু মোহাম্মদ আমিন উদ্দিন

তথ্যসূত্র 

সরকার
সামরিক আদালত

সামরিক আদালত বা কোর্ট-মার্শাল হলো সেনাবাহিনীতে সৈনিক ও কর্মকর্তাদের চাকরির শৃংখলা ভাঙ্গন জনিত অপরাধের বিচার করার জন্য সেনা কর্মকর্তাদের নিয়ে গঠিত একটি আদালত।

গঠন প্রক্রিয়া
এই আদালত কয়েকজন সেনা কর্মকর্তাকে নিয়ে গঠিত হয়।

বিচার প্রক্রিয়া
সামরিক আদালত জজ অ্যাডভোকেট নামক আইনি যোগ্যতাসম্পন্ন একজন কর্মকর্তার দেওয়া পরামর্শ অনুযায়ী বিচারকার্য পরিচালনা করেন।

তথ্যসূত্র

সরকার
বাংলাদেশের আইন
স্বাধীনতা স্তম্ভ

স্বাধীনতা স্তম্ভ  বাংলাদেশের মুক্তিযুদ্ধের স্মারক হিসেবে নির্মিত একটি স্মৃতিস্তম্ভ। এটি ঢাকা শহরের কেন্দ্রস্থলে অবস্থিত সোহরাওয়ার্দী উদ্যানের অভ্যন্তরভাগে নির্মাণ করা হয়েছে।  সোহরাওয়ার্দী উদ্যানের উত্তর পাশে স্থাপিত শিখা চিরন্তন-এর বরাবর দক্ষিণ দিকে এটির অবস্থান। ভূমি থেকে কিছুটা ওপরভাগে নির্মিত একটি প্রশস্ত চৌকো কংক্রিটের চাতালের দক্ষিণ পাশে এটির অবস্থান। এই চাতালের পশ্চিম পাশে রয়েছে একটি কৃত্রিম জলাধার এবং পূর্ব পাশে রয়েছে টেরাকোটায় আচ্ছাদিত একটি অনতিউচ্চ দেয়াল যার পেছনেই ভূগর্ভস্ত স্বাধীনতা জাদুঘর-এ যাওয়ার সিঁড়ি। সন্ধ্যা বেলায় কাঁচ নির্মিত স্তম্ভটি একটি আলোকস্তম্ভে পরিণত হয়। এ থেকে বিচ্ছুরিত শক্তিশালী বৈদ্যুতিক আলোক রশ্মি চারপাশের আকাশকে আলোময় করে তোলে।

স্থপতি
স্বাধীনতা স্তম্ভের নকশা করেছেন আরবানা নামীয় স্থাপত্য সংস্থার দুই স্থপতি কাশেফ মাহবুব চৌধুরী ও মেরিনা তাবাসসুম।

নির্মাণকাল
বাংলাদেশ সরকারের মুক্তিযুদ্ধ মন্ত্রণালয়ের অধীন একটি উন্নয়ন প্রকল্পের আওতায় এই স্বাধীনতা স্তম্ভের নির্মাণকাজ শুরু হয় ১৯৯৮ খ্রিষ্টাব্দে এবং ২০১৩  খ্রিষ্টাব্দে এটি সম্পূর্ণ হয়।  গণপূর্ত বিভাগের তত্ত্বাবধানে এটি নির্মিত হয়।

নির্মাণশৈলী
এটি মূলত একটি গ্লাস টাওয়ার। টাওয়ারটির কাঠামো ইস্পাত দিয়ে তৈরি। এর উপরিভাগে রয়েছে স্বচ্ছ কাচ। এতে সূর্যের আলোর প্রতিসরণ ও প্রতিফলন হয়। রাতে বৈদ্যুতিক আলোর মাধ্যমে স্তম্ভটি আলোকিত করা হয়। টাওয়ারটি উচ্চতায় ১৫০ ফুট ও প্রস্থ ১৬ ফুট।

পটভূমি
১৯৭১ খিস্টাব্দে পৃথিবীর মানচিত্রে স্বাধীন সার্বভৌম রাষ্ট্র হিসেবে বাংলাদেশের অভ্যূদয় ঘটে। বাংলাদেশের অভ্যূদয়ের ইতিহাসের সঙ্গে ঢাকা শহরের কেন্দ্রস্থলে অবস্থিত সোহরাওয়ার্দী উদ্যানের যোগসূত্রিতা ধারাবাহিক। ১৯৭১-এর ৭ মার্চ বাঙ্গালি জাতির নেতা বঙ্গবন্ধু শেখ মুজিবুর রহমান এখানে প্রদত্ত ভাষণে বলেছিলেন, ’এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম।’ ২৬ শে মার্চ ১৯৭১ যে রক্তক্ষয়ী মুক্তিযুদ্ধের সূত্রপাত হয়েছিল, ১৬ ডিসেম্বর ১৯৭১ এই সোহরাওয়ার্দী উদ্যানেই যৌথবাহিনীর নিকট পাকিস্তানি সেনাবাহিনীর আত্মসমর্পণের মধ্য দিয়ে তার সফল যবনিকাপাত হয়। পাকিস্তানের মিয়ানওয়ালী কারাগার থেকে মুক্তি পেয়ে ১৯৭২-এর ১০ জানুয়ারী বঙ্গবন্ধু শেখ মুজিবুর রহমান এখানেই সদ্য স্বাধীন বাংলাদেশে তার প্রথম ভাষণ দিয়েছিলেন। এখানেই ১৯৭২ খ্রিষ্টাব্দে ভারতের প্রধান মন্ত্রী ইন্দিরা গান্ধী বক্তৃতা করেছিলেন।  এসব নানা ঐতিহাসিক ঘটনাকে স্মরণীয় করে রাখার উদ্দেশ্যেই সরকার সোহরাওয়ার্দী উদ্যানে স্বাধীনতা সংশ্রয় নির্মাণের পরিকল্পনা করে। স্বাধীনতা স্তম্ভ এই সংশ্রয়েরই অন্যতম আঙ্গিক।

চিত্রশালা

তথ্যসূত্র

সোহরাওয়ার্দী উদ্যান
বাংলাদেশের স্থাপত্য
বাংলাদেশের স্বাধীনতা যুদ্ধের স্মৃতিস্তম্ভ ও স্মারক
বাংলাদেশের স্মৃতিস্তম্ভ ও স্মারক
বাংলাদেশের জাতীয় প্রতীক
ঢাকা জেলার দর্শনীয় স্থান
চিত্রা সিনহা

চিত্রা সিনহা একজন বাংলাদেশী চলচ্চিত্র অভিনেত্রী, নৃত্যশিল্পী ও প্রযোজক। তার অভিনয় জীবনের অভিষেক হয় কলকাতায় চলচ্চিত্র নির্মাতা রাজেন তরফদার এর হাত ধরে। ১৯৬০ সালে এহতেশাম পরিচালিত রাজধানীর বুকে চলচ্চিত্রে অভিনয়ের মাধ্যমে ঢাকাই চলচ্চিত্রে পদার্পণ করেন। এই ছবিতে রহমানের সাথে জুটি বদ্ধ হয়ে অভিনয় করে ব্যাপক জনপ্রিয়তা অর্জন করেন। স্বল্প অভিনয় জীবনে তিনি মাত্র নয়টি চলচ্চিত্রে অভিনয় করেন। চিত্র পরিচালক কাজী জহির এর সাথে বিবাহ বন্ধনে আবদ্ধ হওয়ার পরে তিনি চিত্রা জহির নাম ধারণ করেন ও এ নামেই পরিচিতি লাভ করেন। তিনি বর্তমানে চিত্রা ফিল্মস প্রযোজনা প্রতিষ্ঠানের স্বত্ত্বাধিকারী। ষাটের দশক থেকে এ প্রতিষ্ঠানের মাধ্যে বেশ কিছু উল্লেখযোগ্য চলচ্চিত্রের প্রযোজনা করা হয়।

প্রথম জীবন 
চিত্রা সিনহা রাজশাহীর এক সম্ভ্রান্ত বাঙালি হিন্দু পরিবারে জন্মগ্রহণ করেন।

পেশা জীবন

চলচ্চিত্রের তালিকা

অভিনয়

প্রযোজনা

ব্যক্তিগত জীবন  
১৯৬০ এর দশকের শেষের দিকে চলচ্চিত্র পরিচালক কাজী জহিরের এর সাথে চিত্রা সিনহা বিবাহ বন্ধনে আবদ্ধ হন। বিয়ের পরে তিনি চিত্রা জহির নামে পরিচিতি লাভ করেন। তাদের একমাত্র সন্তান সাগর জহির বর্তমানে চলচ্চিত্র প্রযোজনার সাথে যুক্ত আছেন।

তথ্যসূত্র

বহিঃসংযোগ 
 

বাংলাদেশী চলচ্চিত্র অভিনেত্রী
বাঙালি অভিনেত্রী
বাংলা চলচ্চিত্র অভিনেত্রী
২০শ শতাব্দীর ভারতীয় অভিনেত্রী
হিন্দুধর্ম থেকে ইসলামে ধর্মান্তরিত
ইসলামে ধর্মান্তরিত
বাঙালি মুসলিম
চাটমোহর শাহী মসজিদ

চাটমোহর শাহী মসজিদ বাংলাদেশের একটি প্রাচীন মসজিদ। চাটমোহর উপজেলা হতে আনুমানিক ২০০ গজ দূরে অবস্থিত। এটি বাংলাদেশের একটি প্রত্নতাত্ত্বিক স্থান। এক সময়ে মসজিদটি ধ্বংসস্তুপে পরিণত হয়েছিল। ১৯৮০’র দশকে বাংলাদেশ প্রত্নতত্ত্ব অধিদপ্তর এটিকে সম্পূর্ণরূপে নির্মাণ করে। বর্তমানে এটি একটি সংরক্ষিত ইমারত। মসজিদটিতে তুঘরা লিপিতে উৎকীর্ণ একটি ফারসি শিলালিপি ছিলো। বর্তমানে শিলালিপিটি রাজশাহী বরেন্দ্র গবেষণা জাদুঘরে সংরক্ষিত আছে।

অবস্থান
পাবনা জেলার চাটমোহর উপজেলার বাজারের কেন্দ্রস্থলে অবস্থিত।

ইতিহাস
পাবনার অন্যতম প্রধান বাণিজ্য কেন্দ্র চাটমোহর একদা ছিলো মোঘল-পাঠানদের অবাধ বিচরণভূমি। আর সে সময়ে ১৫৮১ খ্রিষ্টাব্দে আবুল ফতেহ মোহাম্মদ মাসুম খাঁ (যিনি মাসুম খাঁ কাবলি নামে পরিচিত) নামের সম্রাট আকবরের পাঁচহাজারী এক সেনাপতির অর্থায়নে তার ভাই খাঁন মোহাম্মদ কাকশাল একটি মসজিদ নির্মাণ করেন। এটিই আজকের চাটমোহর শাহী মসজিদ, যা মাসুম খাঁ কাবলির শাহী মসজিদ নামেও পরিচিত।

বিবরণ
মসজিদটির ভেতরে দৈর্ঘ্য ৩৪ হাত, প্রস্থ ১৫ হাত, উচ্চতা প্রায় ৩০ হাত বা প্রায় ৪৫ ফুট। ক্ষুদ্র পাতলা নকশা খচিত লাল জাফরী ইটে মসজিদটি নির্মাণ করা হয়। মসজিদের দেয়ালটি সাড়ে চার হাত প্রশস্থ। তিন গম্বুজ বিশিষ্ট মসজিদটির সামনে ইদারার গায়ে কালেমা তাইয়েবা লিখিত একখন্ড কালো পাথর এখনো প্রোথিত।

সম্রাট আকবরের এক সেনাধ্যক্ষ মাসুম খাঁ কাবুলী এই মসজিদটি তৈরী করেন। মসজিদটির উচ্চতা প্রায় ৪৫ ফুট। এর উপরি ভাগে তিনটি গম্বুজ এবং সম্মুখ ভাগে তিনটি খিলান আকৃতির গেট রয়েছে ও পশ্চিম পাশে এ রকম খিলান আকৃতির আরো দুইটি গেট আছে। মসজিদের অভ্যন্তরে মেহরাবের চারদিকে ইটের কারুকার্য লক্ষণীয়। এ মসজিদের অভ্যন্তরে ছোটো ছোটো চারটি কুলুঙ্গী রয়েছে। মসজিদের বাইরে এবং ভেতরে দেয়ালগাত্রে জাফরী ইটের সুন্দর কারুকার্য দেখা যায়। অনেকের মতে, এই খিলান পরিকল্পনার মূলে আছে প্রাচীন পারস্যের সাসানীয় স্থাপত্যের প্রভাব। সাসানীয় আমলে (২১২ – ৬৫১ খ্রি.) ইরানে এ রকম খিলান তৈরীর কৌশল উদ্ভব হয়েছিল। মাসুম খাঁ কাবুলী নির্মিত মসজিদটির ভেতরে একটি কালো বর্ণের ফলক ছিল (এটি রাজশাহী বরেন্দ্র মিউজিয়ামে সংরক্ষিত আছে)। ফলকে খোদাইকৃত ফার্সি অক্ষরে মসজিদ নির্মাণের ইতিহাস লিপিবদ্ধ আছে। মসজিদের সামনে ইদারার মধ্যে কালেমা তাইয়েবার শিলালিপি দেখা যায়।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 রাজশাহী বিভাগের মসজিদের তালিকা
 চাটমোহর উপজেলা

তথ্যসূত্র

বহিঃসংযোগ

মুঘল স্থাপত্য
পাবনা জেলার দর্শনীয় স্থান
পাবনা জেলার মসজিদ
পাবনা জেলার প্রত্নতাত্ত্বিক স্থাপনা
১৫৮১-এ প্রতিষ্ঠিত
দ্য রেভেন্যান্ট (২০১৫-এর চলচ্চিত্র)

দ্য রেভেন্যান্ট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন আলেহান্দ্রো গোন্সালেস ইনারিতু। মূল চরিত্রে অভিনয় করেছেন লিওনার্দো ডি ক্যাপ্রিও। ৮৮তম অস্কার আসরে সেরা ছবি, সেরা পরিচালক, সেরা অভিনেতাসহ সর্বোচ্চ ১২টি বিভাগে মনোনয়ন পেয়েছে ‘দ্য রেভেন্যান্ট’।

কাহিনি
একদিকে বন্য হিংস্র প্রাণীর করাল থাবা, অন্যদিকে হাড় কাঁপানো শীত। জীবন বাঁচানোর এক ভয়াবহ সংগ্রাম। এ অবস্থায় প্রতিপক্ষের সঙ্গে যুদ্ধে সব হারিয়েও নিঃস্ব মানুষের ঘুরে দাঁড়ানোর গল্প ‘দ্য রেভেন্যান্ট’।

তথ্যসূত্র 

২০১৫-এর চলচ্চিত্র
২০১০-এর দশকের নাট্য চলচ্চিত্র
২০১০-এর দশকের থ্রিলার চলচ্চিত্র
২০১০-এর দশকের রোমাঞ্চকর চলচ্চিত্র
আলেহান্দ্রো গোন্সালেস ইনারিতু পরিচালিত চলচ্চিত্র
আলেহান্দ্রো গোন্সালেস ইনারিতুর চিত্রনাট্য
আইম্যাক্স চলচ্চিত্র
অ্যাপিয়ান ওয়ে প্রডাকশন্সের চলচ্চিত্র
মার্কিন রোমাঞ্চকর নাট্য চলচ্চিত্র
মার্কিন থ্রিলার চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
রিজেন্সি এন্টারপ্রাইজের চলচ্চিত্র
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
শ্রেষ্ঠ চলচ্চিত্র বিভাগে বাফটা পুরস্কার বিজয়ী
মার্কিন অস্তিত্বরক্ষা চলচ্চিত্র
শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র
অ্যানি পুরস্কার বিজয়ী
২০১০-এর দশকের ইংরেজি ভাষার চলচ্চিত্র
বাফটা বিজয়ী (চলচ্চিত্র)
রিজেন্সির চলচ্চিত্র
মার্কিন উপন্যাস অবলম্বনে চলচ্চিত্র
আর্জেন্টিনায় ধারণকৃত চলচ্চিত্র
শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
শ্রেষ্ঠ পরিচালনা বিভাগে বাফটা পুরস্কার বিজয়ী চলচ্চিত্র
শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
২০১০-এর দশকের মার্কিন চলচ্চিত্র
দ্য বিগ শর্ট (চলচ্চিত্র)

দ্য বিগ শর্ট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন অ্যাডাম ম্যাককে। মূল চরিত্রে অভিনয় করেছেন ব্র্যাড পিট, ক্রিশ্চিয়ান বেল, স্টিভ ক্যারল। ৮৮তম একাডেমি পুরস্কার আসরে ৫টি বিভাগে মনোনয়ন পেয়েছে ‘দ্য বিগ শর্ট’। সত্য ঘটনা অবলম্বনে ২০১০ সালে ‘দ্য বিগ শর্ট’ নামে একটি বই লিখেছিলেন সাংবাদিক মাইকেল লুইস। চলচ্চিত্রটি এই বই অবলম্বনেই তৈরি করা হয়েছে।

কাহিনী
নিজেদের দূরদর্শিতা দিয়ে চার ব্যক্তি বুঝে যায় যুক্তরাষ্ট্রের ক্রেডিট কার্ড ও হাউজিং ব্যবসায় ধস নামতে পারে। এই সুযোগে বড় ব্যাংকগুলোকে দেখে নেওয়ার সিদ্ধান্ত  নেয় তারা। অবশেষে সফল হয়।

তথ্যসূত্র 

সত্য ঘটনা অবলম্বনে নাট্য চলচ্চিত্র
নিউ ইয়র্ক শহরে ধারণকৃত চলচ্চিত্র
কলোরাডোয় ধারণকৃত চলচ্চিত্র
ম্যানহাটনের পটভূমিতে চলচ্চিত্র
২০০৮-এর পটভূমিতে চলচ্চিত্র
২০১৫-এর চলচ্চিত্র
২০১০-এর দশকের অপরাধ হাস্যরসাত্মক নাট্য চলচ্চিত্র
মার্কিন জীবনীমূলক চলচ্চিত্র
মার্কিন অপরাধ হাস্যরসাত্মক নাট্য চলচ্চিত্র
বাফটা বিজয়ী (চলচ্চিত্র)
১৯৭০-এর দশকের পটভূমিতে চলচ্চিত্র
২০০৫-এর পটভূমিতে চলচ্চিত্র
২০০৬-এর পটভূমিতে চলচ্চিত্র
২০০৭-এর পটভূমিতে চলচ্চিত্র
নিউ অর্লিন্সে ধারণকৃত চলচ্চিত্র
প্যারামাউন্ট পিকচার্সের চলচ্চিত্র
রিজেন্সির চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
ব্রিজ অব স্পাইজ

ব্রিজ অব স্পাইজ ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন স্টিভেন স্পিলবার্গ। মূল চরিত্রে অভিনয় করেছেন টম হ্যাংকস। ৮৮তম একাডেমি পুরস্কার আসরে ৬টি বিভাগে মনোনয়ন পেয়েছে ‘ব্রিজ অব স্পাইজ’।

কাহিনি
নিউ ইয়র্কের আইনবিদ জেমস ডোনোভান (টম হ্যাংকস)। পরে মার্কিন গোয়েন্দা সংস্থা সিআইএর পক্ষে কাজ করেন ডোনোভান। যিনি রুশ গুপ্তচর রুডলফ আবেলকে আইনি সুরক্ষা দেন।  তখন তার দায়িত্ব পরে সোভিয়েত ইউনিয়নের সাথে সমঝোতা করে পাওয়ারস নামের একজন মার্কিন পাইলটকে ফিরিয়ে আনা। ডোনোভান এমন ঝুঁকিপূর্ণ কাজে জড়িয়ে পড়ায় তার স্ত্রী এবং সন্তানেরা দুশ্চিন্তাগ্রস্থ পড়েন।

তথ্যসূত্র 

২০১৫-এর চলচ্চিত্র
২০১০-এর দশকের ঐতিহাসিক চলচ্চিত্র
২০১০-এর দশকের নাট্য চলচ্চিত্র
ইংরেজি ভাষার চলচ্চিত্র
মার্কিন ঐতিহাসিক নাট্য চলচ্চিত্র
মার্কিন নাট্য চলচ্চিত্র
জার্মান চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
স্টিভেন স্পিলবার্গ প্রযোজিত চলচ্চিত্র
মার্কিন রাজনৈতিক নাট্য চলচ্চিত্র
মার্কিন রাজনৈতিক থ্রিলার চলচ্চিত্র
সত্য ঘটনা অবলম্বনে নাট্য চলচ্চিত্র
ড্রিমওয়ার্কস পিকচার্সের চলচ্চিত্র
বার্লিনের পটভূমিতে চলচ্চিত্র
জার্মানিতে ধারণকৃত চলচ্চিত্র
বার্লিনে ধারণকৃত চলচ্চিত্র
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
সত্য ঘটনা অবলম্বনে গোয়েন্দা চলচ্চিত্র
বাবেল্সবার্গ স্টুডিওর চলচ্চিত্র
মার্কিন আদালতের চলচ্চিত্র
আইনজীবী সম্পর্কে চলচ্চিত্র
ওয়াশিংটন, ডি.সি.র পটভূমিতে চলচ্চিত্র
ব্রুকলিনের পটভূমিতে চলচ্চিত্র
নিরাপত্তা ও নজরদারি সম্পর্কিত চলচ্চিত্র
২০১০-এর দশকের গুপ্তচর চলচ্চিত্র
মার্কিন গুপ্তচর চলচ্চিত্র
অ্যাম্বলিন এন্টারটেইনমেন্টের চলচ্চিত্র
বাফটা বিজয়ী (চলচ্চিত্র)
স্টিভেন স্পিলবার্গ পরিচালিত চলচ্চিত্র
১৯৫৭-এর পটভূমিতে চলচ্চিত্র
পাকিস্তানের পটভূমিতে চলচ্চিত্র
ক্যালিফোর্নিয়ায় ধারণকৃত চলচ্চিত্র
সত্য ঘটনা অবলম্বনে থ্রিলার চলচ্চিত্র
টাচস্টোন পিকচার্সের চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
জন হেস্টিংস

জন ওয়েন হেস্টিংস (; জন্ম: ৪ নভেম্বর, ১৯৮৫) নিউ সাউথ ওয়েলসের পেনরিথ এলাকায় জন্মগ্রহণকারী বিশিষ্ট পেশাদার অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে ভূমিকা রাখছেন। ডানহাতে ফাস্ট-মিডিয়াম বোলিংয়ের পাশাপাশি নিচের সারির কার্যকরী ব্যাটসম্যান তিনি। ঘরোয়া ক্রিকেটে ভিক্টোরিয়ান বুশর‌্যাঞ্জার্স ও মেলবোর্ন স্টার্সের পক্ষে খেলছেন জন হেস্টিংস। এছাড়াও, চেন্নাই সুপার কিংস, ডারহাম, কলকাতা নাইট রাইডার্সের প্রতিনিধিত্ব করেছেন। ২০১০ সালে ব্র্যাডম্যান বর্ষসেরা যুব ক্রিকেটাররূপে পুরস্কার পান।

প্রথম-শ্রেণীর ক্রিকেট 
২০০৬-০৭ মৌসুম শেষে নিউ সাউথ ওয়েলসের সদস্য হন। রাজ্য দলের পক্ষে অনূর্ধ্ব বয়সী ও দ্বিতীয় একাদশে খেলেন। ২০০৭-০৮ মৌসুমে ভিক্টোরিয়ার পক্ষে প্রথম একদিনের খেলায় অংশ নেন ও অভিষেক খেলায় কুইন্সল্যান্ডের বিপক্ষে ছয় বলের ব্যবধানে তিন উইকেট দখল করেন। সফরকারী ভারত দলের বিপক্ষে তার প্রথম-শ্রেণীর ক্রিকেটে অভিষেক ঘটলেও খেলাটি বৃষ্টিতে পরিত্যক্ত হয়। ২০০৮-০৯ মৌসুমে আরও তিনটি খেলায় অংশ নেন। ১৮.৫৬ গড়ে ১৬ উইকেট দখল করেন। তন্মধ্যে নিজ রাজ্য দলের বিপক্ষে ৫/৬১ পান।

আন্তর্জাতিক ক্রিকেট 
বেশ কয়েকজন জ্যেষ্ঠ অস্ট্রেলীয় পেসারের আঘাতপ্রাপ্তিতে অক্টোবর, ২০১০ সালে ভারত সফরে ওডিআই দলে তাকে অন্তর্ভুক্ত করা হয়। বিশাখাপত্মমে ভারতের বিপক্ষে তার ওডিআই অভিষেক ঘটে। ব্যাট করার সুযোগ না পেলেও বল হাতে নির্ধারিত দশ ওভারে ২/৪৪ পান। তন্মধ্যে, সেঞ্চুরি লাভকারী বিরাট কোহলি ও পরবর্তীকালে অধিনায়ক এমএস ধোনিকে একই ওভারে শূন্য রানে বিদায় করেন।

১৮ জানুয়ারি, ২০১১ তারিখে আইসিসি একদিনের আন্তর্জাতিক বিশ্বকাপের জন্য তাকে ১৫-সদস্যের দলে রাখা হয়। ঐ বিশ্বকাপের কোয়ার্টার ফাইনালে হেরে দল বিদায় নেয়। ৩০ নভেম্বর, ২০১২ তারিখে অস্ট্রেলিয়ার ৪৩০তম টেস্ট ক্রিকেটার হিসেবে তার অভিষেক হয়। ঐ টেস্টে অস্ট্রেলিয়ার বিপক্ষে ওয়াকা গ্রাউন্ডে প্রতিদ্বন্দ্বিতায় অবতীর্ণ হয় দক্ষিণ আফ্রিকা দল।

২০১৫ সালে পুনরায় জ্যেষ্ঠ পেসারের আঘাতে শূন্যতা পূরণে হেস্টিংসকে ওডিআই দলে ডাকা হয়। জানুয়ারি, ২০১৬ সালে দলের সাথে ভারত সফরে যান তিনি। ৯ ফেব্রুয়ারি, ২০১৬ তারিখে অস্ট্রেলিয়া দলের সদস্যদের তালিকা প্রকাশ করে। ১৫-সদস্যের দলটিতে তিনিও অন্যতম সদস্য মনোনীত হন।

টুয়েন্টি২০ ক্রিকেট 
৯ জানুয়ারি, ২০১১ তারিখে কোচি টাস্কার্স কেরালা কর্তৃপক্ষ ২০,০০০ মার্কিন ডলারের বিনিময়ে তার সাথে চুক্তিতে আবদ্ধ হয়। এরপর ২০১৪ সালের খেলোয়াড়দের নিলামে চেন্নাই সুপার কিংস ৫০ লক্ষ রূপীর বিনিময়ে তার সাথে চুক্তিবদ্ধ হয়। বর্তমানে তিনি মেলবোর্ন স্টার্সের পক্ষে টুয়েন্টি২০ দলে খেলছেন। প্রতিযোগিতার দীর্ঘতম দূরত্বে ছক্কা হাঁকানোর ফলে বিগ ব্যাশ স্ম্যাশ পুরস্কার পান। ২০১৬ সালে ইংরেজ কাউন্টি দল ডারহামের সাথে চুক্তিবদ্ধ হন।

তথ্যসূত্র

আরও দেখুন 
 স্কট বোল্যান্ড
 অস্ট্রেলিয়া জাতীয় ক্রিকেট দল
 ২০১৬ আইসিসি বিশ্ব টুয়েন্টি২০

বহিঃসংযোগ 
 
 

অস্ট্রেলীয় ক্রিকেটার
১৯৮৫-এ জন্ম
জীবিত ব্যক্তি
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
অস্ট্রেলিয়ার টুয়েন্টি২০ আন্তর্জাতিক ক্রিকেটার
কোচি তুস্কার্স কেরালার ক্রিকেটার
চেন্নাই সুপার কিংসের ক্রিকেটার
কলকাতা নাইট রাইডার্সের ক্রিকেটার
ভিক্টোরিয়ার ক্রিকেটার
মেলবোর্ন স্টার্সের ক্রিকেটার
ডারহামের ক্রিকেটার
সিডনি থেকে আগত ক্রিকেটার
কন্দুরাতা ওয়ারিয়র্সের ক্রিকেটার
ওরচেস্টারশায়ারের ক্রিকেটার
২১শ শতাব্দীর অস্ট্রেলীয় পুরুষ ক্রীড়াবিদ
করুলিয়া নদী

করুলিয়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ১৯৪ মিটার এব প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক করুলিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৫।

প্রবাহ 
করুলিয়া নদীটি খুলনা জেলার পাইকগাছা উপজেলার লস্কর ইউনিয়নে প্রবহমান কপোতাক্ষ নদ থেকে উৎপত্তি লাভ করেছে। পরবর্তী পর্যায়ে এ নদীর জলধারা একই জেলার একই উপজেলার একই ইউনিয়নের মধ্য দিয়ে প্রবাহিত হয়ে মিনহাজ নদীতে পতিত হয়েছে। নদীটির উল্লেখযোগ্য কোনো শাখা-প্রশাখা নেই। সমুদ্র উপকূলীয় এলাকা দিয়ে প্রবাহিত হওয়ায় এ নদীতে জোয়ারভাটার প্রভাব পরিলক্ষিত হয়। নদীতে সারা বছর ছোট বড় নৌকা চলাচল করে। নদীর দুই পাশে আছে উপকূলীয় প্রতিরক্ষা বাঁধ।

আরও দেখুন 
 বাংলাদেশের নদীর তালিকা

তথ্যসূত্র 

খুলনা জেলার নদী
পাইকগাছা উপজেলা
ধারওয়াদ পেড়া

ধারওয়াদ পেড়া () হচ্ছে ভারতের  কর্ণাটক রাজ্যের এক অনন্য স্বাদের মিষ্টি/মিঠাই। এই মিষ্টির ইতিহাস প্রায় ১৭৫ বছরের পুরনো। ধারওয়াদ পেড়া মিষ্ঠান্নকে ভারতের ভৌগোলিক স্বীকৃতি দেয়া হয়েছে। এর জিআই(GI) নাম্বার হচ্ছে: ৮৫।

ইতিহাস 
‘“ধারওয়াদ পেড়ার’’’ প্রচলন মূলত ঠাকুর পরিবারের দ্বারা শুরু হয়েছিল ,যারা উত্তর প্রদেশ এর উন্নাও থেকে দেশান্তরিত হয়ে ‘“ধারওয়াদ’’’ এসেছিল ১৯ শতকের প্রথম দিকে যখন উন্নাও এ প্লেগ রোগ মহামারি আকারে ছড়িয়ে পড়ে। “রাম রতন সিং ঠাকুর”, প্রথম প্রজন্মের ময়রা (মিঠাইওয়ালা) যিনি স্থানীয়ভাবে পেড়া প্রস্তুত ও বিক্রি করা শুরু করেন। ঠাকুরের নাতি “বাবু সিং ঠাকুর” পারিবারিক ব্যবসার উন্নতি সাধনে তাদের লাইন বাজার দোকানে সহায়তা করতেন এজন্য একে স্থানীয়ভাবে "লাইন বাজার পেড়া" নামে ডাকা হত। ব্যবসায়িক গোপনীয়তা হিসেবে পরিবারটি পেড়ার মুল উপকরণ একান্ত গোপন রেখেছিল যা তাদের বংশ পরম্পরা ধরে চলে আসে।‘“বাবুসিং ঠাকুরের”’ একমালিকানা দোকানে কয়েক দশক ধরে পেড়ার বিপণন চলে আসছিল এবং পরবর্তীতে ধারওয়াদ, হাব্লি, বেঙ্গালুরু, হাবেরী এবং পুনেতে এর প্রসার ঘঠে। পুনে এবং অন্যান্য জায়গার মিষ্টি বিপণীতে ‘“ধারওয়াদ পেড়ার’’’ বিক্রি হয় যার সাথে ঠাকুর পরিবারের কোন সংযোগ নেই।

উপকরণ 
উপকরণসমূহের মধ্যে রয়েছে দুধ,চিনি এবং ঘনীভূত দুধ।

প্রস্তুতকরণ 
দুধ গরম করে এবং ক্রমাগত নেড়েছেরে বিভিন্ন ফ্লেভার এবং চিনির সংমিশ্রণে এটি প্রস্তুত করা হয়।

আরো দেখুন 
 কর্ণাটকের রন্ধনপ্রণালী

তথ্যসূত্র 

বিষয়শ্রেণী:কর্ণাটকের রন্ধনশৈলী
ভারতীয় নাশতা
ভারতের ভৌগোলিক নির্দেশক
কর্ণাটকের রন্ধনশৈলী
ভারতীয় মিষ্টান্ন
কনফেকশনারি
কর্ণাটকের ভৌগোলিক নির্দেশক
ধারওয়াড় জেলা
চান্দেরী শাড়ী

চান্দেরি শাড়ী ভারতের মধ্যপ্রদেশের চান্দেরী অঞ্চলে নির্মিত একটি ঐতিহ্যপুর্ণ শাড়ী .

পুরাণ ও ইতিহাস

পুরান অথবা বৈদিক যুগ অনুসারে মনে করা হয় চান্দেরী শ্রী কৃষ্ণের আত্মীয় শিশুপালের দ্বারা প্রবর্তিত।

বিখ্যাত তাঁত শিল্পটি দ্বিতীয় থেকে সপ্তম শতাব্দীর মধ্যে শুরু হয়। এটা রাজ্যের দুটি সাংস্কৃতিক অঞ্চলের সীমারেখা উপর গড়ে উঠেছে, মল্য এবং বুন্দেলখন্ড। বিন্ধ্যাচল সীমারেখায় বসবাসকারীদের মধ্যে অনেক রকমের ঐতিহ্য দেখা যায়। ১১শ শতাব্দীতে মল্য, মেডোয়া, মধ্য ভারত এবং দক্ষিণ গুজরাটের বাণিজ্য কেন্দ্রগুলিতে এই শিল্পের গুরুত্ব বাড়ে।

মূলভাব ও বিষয়বস্তু 
এই চান্দেরী শাড়ীগুলি মূলত তিনটি ধরনের কাপড়ের দ্বারা তৈরি হত পিওর সিল্ক/রেশম তন্তু,চান্দেরী সুতী ও সিল্ক/রেশম তন্তু সুতী। বিভিন্ন চান্দেরী নমুনার মধ্যে সনাতন মুদ্রা, ফুলের নকশা, ময়ূর ও জ্যামিতিক নকশা বোনা হত।
কিন্তু তাঁতশিল্প সংস্কৃতি বা ঐতিহ্য ১৩ শতাব্দী থেকে উপলব্ধ ছিল। শুরুতে তন্তুবায়গণ মূলত মুসলমান সম্প্রদায়ের হতেন এবং পরে ১৩৫০ সালে কোষ্টি তন্তুবায়গণ ঝাঁসী থেকে চান্দেরী চলে আসেন এবং সেখানেই বসবাস শুরু করেন। মুগল আমলে চান্দেরী কাপড়ের ব্যবসা প্রচণ্ড জনপ্রিয় হয়।

তথ্যসূত্র

শাড়ী
মধ্যপ্রদেশের সংস্কৃতি
ভারতের ভৌগোলিক নির্দেশক
শাড়ি
অশোকনগর জেলা
মধ্যপ্রদেশের ভৌগোলিক নির্দেশক
কাটাখালী নদী

কাটাখালী নদী বাংলাদেশের দক্ষিণ-পশ্চিমাঞ্চলের নড়াইল এবং খুলনা জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ১৬ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৮।

প্রবাহ 
কাটাখালী নদীটি নড়াইল জেলার কালিয়া উপজেলার খাসিয়াল ইউনিয়নের প্রবহমান নবগঙ্গা নদীর পাটনা নামক স্থান হতে উৎপত্তি লাভ করেছে। অতঃপর নড়াগাতি থানার কলাবাড়িয়া ইউনিয়ন দিয়ে প্রবাহিত হয়ে তেরখাদা উপজেলার পারখালী গ্রাম দিয়ে তেরখাদা উপজেলাতে প্রবেশ করেছে। তেরখাদা উপজেলার ছাগলদহ ইউনিয়ন পর্যন্ত প্রবাহিত হয়ে আঠারোবাঁকি নদীতে পতিত হয়েছে। নদীটি মৌসুমি প্রকৃতির। নদীতে জোয়ার-ভাটার প্রভাব রয়েছে। এই নদীর দুই তীরে উপকূলীয় প্রতিরক্ষা বাঁধ রয়েছে।

আরও দেখুন 
 বাংলাদেশের নদীর তালিকা

তথ্যসূত্র 

কালিয়া উপজেলা
খুলনা জেলার নদী
তেরখাদা উপজেলা